শ্রমিক স্বার্থ সংরক্ষণ ও অন্যায়ের প্রতিবাদের একমাত্র মাধ্যম ট্রেড ইউনিয়নগুলো আজ সুবিধাবাদী, সন্ত্রাসী ও শ্রমিক স্বার্থবিরোধীরাই দখল করে নিয়েছে। জাতীয় স্বার্থবিরোধী দেশী বিদেশী বিভিন্ন মহলের উসকানি ও মদদে তারা দাবি আদায়ের আন্দোলনের নামে শিল্প কারখানা ও বাণিজ্যিক প্রতিষ্ঠানসমূহে সুচিন্তিতভাবে ক্ষতিকর ও ধ্বংসাত্মক কর্মকাণ্ড পরিচালনা করছে। বিশেষ করে রাষ্ট্রায়ত্ত প্রতিষ্ঠানসমূহের বিপুল লোকসানের জন্য এ ধরনের কর্মকাণ্ডই দায়ী। ফলে চিন্তাশীল দেশদরদি ও সহজ সরল শ্রমিকরা প্রতিবাদ ও অধিকার আদায়ের কোন প্লাটফর্ম বা মাধ্যম খুঁজে পাচ্ছে না।